4. ΝΟΜΟΘΕΤ. ΔΙΑΤΑΓΜΑ υπ’ αριθ. 1744 της 22 Αυγ./15 Σεπτ. 1942 Περί εκτελέσεως μικρών εξυγιαντικών έργων προς προστασίαν της δημοσίας υγείας. Εκυρώθη εξ υπαρχής υπό της υπ’ αριθ. 303/1946 Πράξ. Υπ. Συμβουλίου. Άρθρ.1.-1.Εις τον προϋπολογισμόν του Υπουργείου Εθνικής Προνοίας, αναγράφεται (ειδική πίστωσις εκ δραχμών εξήκοντα εκατομμυρίων ετησίως), δια την εκτέλεσιν μικρών εξυγιαντικών έργων προς καταπολέμησιν της ελονοσίας, έργων υδρεύσεως, παροχετεύσεως, αποχετεύσεως και εν γένει έργων Δημοσίας υγείας πάσης φύσεως, της απαιτουμένης δι’ έκαστον έργον δαπάνης, εγκρινομένης δι’ αποφάσεως του επί της Εθνικής Προνοίας Υπουργού. Η εντός ( ) άνω φράσις αντικατεστάθη δια της φράσεως «ανάλογος πίστωσις» υπό της κυρωσάσης το Ν.Δ/μα τούτο πράξεως 303/1946. 2.Προ της κατά το προηγούμενον εδάφιον  εγκρίσεως, συντάσσεται υπό της αρμοδίας, παρά  τω Υπουργείω Εθνικής Προνοίας, υπηρεσίας εξυγιαντικών έργων, ή υπό μηχανικού του  Δημοσίου ή των Δήμων και Κοινοτήτων ή και  υπό   διπλωματούχου   ιδιώτου  μηχανικού   μελέτη Σελ. 391 Εξυγιαντικά΄Εργα 34.Δ.ζ.1-4 του εκτελεστέου έργου ως και προϋπολογισμός της απαιτηθησομένης δαπάνης. 3.Μελέται μη καταρτισθείσαι υπό της υπηρεσίας εξυγιαντικών έργων του Υπουργείου Εθνικής Προνοίας υπόκεινται εις θεώρησιν της αυτής ως άνω υπηρεσίας. Άρθρ.2.-Η εκτέλεσις εκάστου έργου, ενεργείται είτε δι’ αυτεπιστασίας, είτε δια δημοσίου συναγωνισμού, κατά τα δι’ αποφάσεως του Υπουργού Εθνικής Προνοίας οριζόμενα, τηρουμένων και των διατάξεων του Νόμ. 2066 «περί τροποποιήσεως και συμπληρώσεως των περί οργανισμού της υπηρεσίας Δημοσίων Έργων διατάξεων». Άρθρ.3.-Τα κατά το άρθρ. 1 του παρόντος έργα, δύνανται να εκτελώνται και παρά των Δήμων και Κοινοτήτων, εις ους παρέχεται, οικονομική ενίσχυσις υπό του Κράτους, εφ’ όσον ήθελον καταβάλει μέρος της δαπάνης ή ήθελον διαθέσει προσωπικήν εργασίαν των κατοίκων των. Άρθρ.4.-1.Πάσα σχετική λεπτομέρεια, κανονισθήσεται δια Δ/τος, προκαλουμένου υπό του Υπουργού Εθν. Προνοίας. 2.Καταργείται το Ν.Δ/μα από 15-5-35 «περί εκτελέσεως δαπανών δι’ εξυγιαντικά έργα προς καταπολέμησιν της ελονοσίας, έργα υδρεύσεως, παροχετεύσεως, αποχετεύσεως και Δημοσίας Υγιεινής». Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 